Lav et referat af nedenstående tekst:

Tekst:
Snart vil både nordjyder og turister i Nordjylland kunne gå på opdagelse i alt, hvad der er værd at vide om korn og madkultur. Og det synlige bevis på det kommende videns- og inspirationscenter rejser sig også langsomt syd for Hjørring. Tirsdag var der rejsegilde i Kornets Hus, og her var der mulighed for at se konturerne af det nye center. - Nu er det efterhånden svært at vente længere. Vi er i fuld gang med indretning, udstilling og i det hele taget planerne for de første aktiviteter i Kornets Hus, og derfor er det også dejligt, at man nu rent faktisk kan se konturerne af det endelige hus, siger initiativtager og medlem af bestyrelsen, Jørn Ussing Larsen. Kornets Hus sætter fokus på korn som råvare i sund ernæring og fortæller samtidigt om kornets histo­riske, samfundsmæssige og kulturelle betydning. Ud over kursuslokaler vil huset rumme involverende formidlingsaktiviteter, skoletjeneste, bageri, køkken og café med butik. Kornets Hus er tegnet af det norske arkitekthus Reiulf Ramstad Arkitekter, arkitekten selv var også til stede ved rejsegildet. - I en tid hvor der på en gang er fokus på det nordiske køkken, men også på fødevareetik og -forbrug er det særligt spændende at være med til at skabe et stykke arkitektur, der understøtter en stor og væsentlig del af danskernes kultur, siger arkitekt Reiulf Ramstad. Kornets hus bliver på i alt 520 kvadratmeter, og det samlede projekt koster 27,7 millioner kroner.

Referat:
Tirsdag var der rejsegilde i Kornets Hus syd for Hjørring. Man håber at kunne åbne omkring udgangen af 2019.